CELEX: 52021DP0443
Language: fi
Date: 2021-11-11 00:00:00
Title: Euroopan parlamentin päätös 11. marraskuuta 2021 Fulvio Martusciellon koskemattomuuden pidättämistä koskevasta pyynnöstä (2021/2049(IMM))

20.5.2022   
            
            
               FI
            
            
               Euroopan unionin virallinen lehti
            
            
               C 205/53
            
         
      P9_TA(2021)0443
      Fulvio Martusciellon koskemattomuuden pidättämistä koskeva pyyntö
      Euroopan parlamentin päätös 11. marraskuuta 2021 Fulvio Martusciellon koskemattomuuden pidättämistä koskevasta pyynnöstä (2021/2049(IMM))
      (2022/C 205/06)
      
         Euroopan parlamentti, joka
      
                  —
               
               
                  ottaa huomioon Fulvio Martusciellon koskemattomuuden pidättämistä koskevan, Belgian kuningaskunnan ulkoasiainhallinnon 31. maaliskuuta 2021 esittämän pyynnön, josta ilmoitettiin täysistunnossa 26. huhtikuuta 2021,
               
            
                  —
               
               
                  on kuullut Fulvio Martuscielloa työjärjestyksen 9 artiklan 6 kohdan mukaisesti,
               
            
                  —
               
               
                  ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
               
            
                  —
               
               
                  ottaa huomioon Euroopan unionin tuomioistuimen 21. lokakuuta 2008, 19. maaliskuuta 2010, 6. syyskuuta 2011, 17. tammikuuta 2013 ja 19. joulukuuta 2019 antamat tuomiot (1),
               
            
                  —
               
               
                  ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
               
            
                  —
               
               
                  ottaa huomioon oikeudellisten asioiden valiokunnan mietinnön (A9-0302/2021),
               
            
                  A.
               
               
                  ottaa huomioon, että Brysselin muutoksenhakutuomioistuimen yleinen syyttäjä on esittänyt pyynnön Euroopan parlamentin jäseneksi Italiasta valitun Fulvio Martusciellon koskemattomuuden pidättämisestä ylinopeusrikkomusta koskevassa asiassa, joka koskee tieliikenteen poliisia ja yleisten teiden käyttöä koskevista yleisistä säännöistä 1. joulukuuta 1975 annetun kuninkaallisen asetuksen 11 pykälän 2 momentin 1 kohdan a alakohdan rikkomista sekä 16. maaliskuuta 1968 annetun tieliikennelain 29 pykälän 3 momentin rikkomista;
               
            
                  B.
               
               
                  ottaa huomioon, että 25. marraskuuta 2020 tehdyssä nopeusvalvonnassa liikennepoliisi pysäytti E411-moottoritiellä ajoneuvon, jonka nopeudeksi mitattiin 179 kilometriä tunnissa 120 kilometrin tuntinopeusrajoituksen alueella;
               
            
                  C.
               
               
                  ottaa huomioon, että poliisin tarkastuksessa ajoneuvon kuljettajaksi tunnistettiin Fulvio Martusciello, joka kertoi asemastaan Euroopan parlamentin jäsenenä; ottaa huomioon, että Vallonian Brabantin provinssin kruununsyyttäjä lähetti 15. joulukuuta 2020 Fulvio Martusciellolle jäljennöksen poliisin raportista ja pyysi häntä esittämään mahdolliset huomautuksensa ja että tämä ei kiistänyt ylinopeusrikkomusta;
               
            
                  D.
               
               
                  ottaa huomioon, että parlamenttia ei voida rinnastaa tuomioistuimeen eikä parlamentin jäsentä voida pitää koskemattomuuden pidättämistä koskevassa menettelyssä ”syytettynä” (2);
               
            
                  E.
               
               
                  ottaa huomioon, että väitetyllä rikkomuksella ei ole suoraa tai ilmeistä yhteyttä Fulvio Martusciellolla Euroopan parlamentin jäsenenä olevien tehtävien hoitamiseen eikä sen voida katsoa liittyvän hänen tehtäviään hoitaessaan ilmaisemiinsa mielipiteisiin tai äänestyksiinsä Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetulla tavalla;
               
            
                  F.
               
               
                  ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 oleva 9 artikla kuuluu seuraavasti:
                  ”Euroopan parlamentin istuntojen ajan sen jäsenillä on
                  
                              a)
                           
                           
                              oman valtionsa alueella kansanedustajille myönnetty koskemattomuus;
                           
                        
                              b)
                           
                           
                              toisen jäsenvaltion alueella vapaudenriistoa koskeva koskemattomuus sekä lainkäytöllinen koskemattomuus.
                           
                        Koskemattomuus koskee jäseniä myös silloin kun he matkustavat Euroopan parlamentin istuntoihin tai palaavat niistä;
                  Koskemattomuuteen ei voida vedota silloin, kun jäsen tavataan itse teosta, eikä se estä Euroopan parlamenttia käyttämästä oikeuttaan pidättää koskemattomuuden yhden jäsenen osalta.”;
               
            
                  G.
               
               
                  toteaa, että tässä tapauksessa parlamentti ei ole löytänyt todisteita fumus persecutionis -tilanteesta eli tosiseikkoja, jotka viittaisivat siihen, että oikeusmenettelyn tarkoituksena olisi vahingoittaa jäsenen poliittista toimintaa Euroopan parlamentin jäsenenä;
               
            
         1.   
         
            päättää pidättää Fulvio Martusciellon koskemattomuuden;
         
      
      
         2.   
         
            kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Belgian kuningaskunnan toimivaltaiselle viranomaiselle ja Fulvio Martusciellolle.
         
      
      
         (1)  Yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543, unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23 sekä unionin tuomioistuimen tuomio 19.12.2019, Junqueras Vies, C-502/19, ECLI:EU:C:2019:1115.
      
         (2)  Unionin yleisen tuomioistuimen tuomio 30.4.2019, Briois v. parlamentti, T-214/18, ECLI:EU:T:2019:266.